jkorsvik/nowiki_second_scrape_merged huggingface dataset:
Agnete Laustsen

Agnete Laustsen (født 25. september 1935, død 23. oktober 2018) var en dansk politiker for Konservative Folkeparti og minister i to departementer. Hun var den første kvinnelige helseminister i Danmark, og etter det var hun boligminister, i begge tilfeller under Poul Schlüter i slutten av 1980-årene.Laustsen var utdannet cand.jur. fra Københavns Universitet, og deretter arbeidet hun i Indenrigsministeriet.Hun var politisk aktiv gjennom det meste av sitt liv. Hun ble første gang valgt da hun ble medlem av borgerrepresentasjonen i København i 1962, og i 1979 kom hun på Folketinget. Laustsen satt på Folketinget frem til 1998 og var blant annet kultur- og utenriksordfører. Hun ble utnevnt til helseminister i Poul Schlüters andre regjering fra 10. september 1987 til 3. juni 1988 og deretter boligminister i Poul Schlüters tredje regjering fra 3. juni 1988 til regjeringens avgang i desember 1990.
I 1989 ble hun kommandør av Dannebrogordenen.


== Referanser ==


== Kilder ==
HVEM-HVAD-HVOR 1990, Politikens Forlag, København 1989, ISBN 87-567-4547-8
Anne Birgitte Lundholt

Anne Birgitte Lundholt (født 11. juni 1952) er dansk næringslivsleder og tidligere politiker og minister fra Konservative Folkeparti.


== Biografi ==
Anne Birgitte Lundholt er født i Fredericia som datter av ingeniør Niels Ebbe Lundholt og sekretær Aase Lundholt. Hun tok studentereksamen fra Fredericia Gymnasium i 1971, og deretter studerte hun ved Aarhus Universitet 1971-77, noe som ga henne tittelen cand.scient.pol..
Hun fungerte deretter i tre år som sekretær i Dansk Arbejdsgiverforening, før hun skiftet til tekstilindustrien som kontorsjef og senere visedirektør, samtidig med at hun tok Handelshøjskolernes erhvervsøkonomiske diplomuddannelse i utenrikshandel ved Handelshøjskolen i København (1983). I 1988 ble hun administrerende direktør i Møbelfabrikantforeningen - som senere skiftet navn til Dansk Møbelindustri, frem til hun ble hentet inn som industriminister i Poul Schlüters tredje regjering fra 2. desember 1989 til 17. desember 1990. 
I 1990 ble Anne Birgitte Lundholt utnevnt til kommandør av Dannebrogordenen samt valgt til årets politiker av Landsforeningen av Erhvervsinteresser.
Lundholt var nominert for Det Konservative Folkeparti i Ringkøbing Amtskreds og ble valgt inn i Folketinget ved valget 12. desember 1990. Hun ble deretter industri- og energiminister i Poul Schlüters fjerde regjering fra 18. desember 1990 til 24. januar 1993. Etter regjeringsskiftet fortsatte hun som menigt folketingsmedlem og var politisk ordfører fra 1995 frem til 8. oktober 1997. Deretter trakk hun seg som folketingsmedlem for i stedet å bli administrerende direktør for Danske Slagterier.
I 2005 sluttet hun i Danske Slagterier og etablerte et eget konsulentfirma og fungerte til 2007 som senior advisor i Kreab, en kommunikasjonsvirksomhet i Brussel. 
Hun har fungert som administrerende direktør for Veterinærmedicinsk Industriforening siden 2007.
I 2006 ble hun utpekt som styreformann i Banedanmark, dette styret ble nedlagt av Hans Christian Schmidt 14. april 2010..
27. september 2010 ble hun utnevnt til styreleder i Naviair.
Hun har flere styreposter, blant annet i Post Danmark og Nordea.


== Politisk bakgrunn ==
Allerede som ganske ung ble Lundholt politisk engasjert, og hun meldte sig inn i Konservativ Ungdom i 1966. Hun ble formann for Konservativ Ungdom i Fredericia 1969-70, efterfulgt av medlemskap i Det Konservative Folkepartis kretsstyre i Århus 1971-77. I 1975 ble hun nominert som folketingskandidat i Givekredsen (som ble erstattet av Vordingborgkredsen i 1977), Sundbykredsen i 1979, Herningkredsen i 1990 og Hellerupkredsen i 1995.
Etter interne stridigheter om å bli ny landsformann etter Hans Engell i 1997 trakk hun srg fra aktiv politikk.


== Referanser ==


== Kilder ==
Folketingets hjemmeside om Anne Birgitte Lundholt
Skåldalsfjellet

Skåldalsfjellet er et fjell i Arna i Bergen kommune i Vestland fylke. Det har en høyde på 718 meter over havet.
Skåldalsfjellet er et populært turmål i Arna, gjerne i kombinasjon med tur via Skåldalsnipa på vei opp eller som en rundtur. Parkering ved Espeland fangeleir dersom man velger å starte turen derfra, følge grusveien videre noen hundre meter før man tar opp sti til venstre. Eller man kan starte høyere opp fra parkeringsplassen (avgift) ved Osavatnet. En mindre brukt oppstigning er fra Oppetveiten øverst på Arnatveit. Herfra går det en sti mot Skåldalsnipa som følger en egg oppover med god utsikt (bildene nedenfor er herfra).
På Skåldalsnipa er det rampe for hanggliding med god oppdrift i Arnadalen.


== Fjell i Arna ==
Gullfjellet – 987 moh.
Skåldalsfjellet – 718 moh. med Skåldalsnipa – 603 moh.
Hananipa – 717 moh. med toppunktet i Vaksdal, men oppstigning fra Arna.
Trollabotshaugen – 678 moh.
Krånipa – 703 moh.
Trengereidhotten – 577 moh.
Borga – 634 moh.
Repparåsen – 609 moh.
Vardegga / Vareggen – 590 moh.
Ådnanipa / Arnanipa – 456 moh.


=== Se også ===
Byfjellene i Bergen.


== Panorama ==


== Referanser ==


== Eksterne lenker ==
Bergen-Byguide, om Skåldalsfjellet
Ut.no, en rundtur Skåldalsfjellet
Tone Ingebretsen

Tone Ingebretsen (født 17. juli 1967) er en norsk tidligere styrkeløfter som representerte Sandnes Atletklubb.
Hun vant to NM-gull, tre NM-sølv og seks NM-bronse i perioden 1988–2012. Hun var president i Norges Styrkeløftforbund fra 2002 til 2007.


== Medaljer i norske mesterskap ==


== Referanser ==


== Eksterne lenker ==
(no) Tone Ingebretsen – Norges Styrkeløftforbund
Anita Sæbø

Anita Sæbø (født 1968) er en norsk tidligere styrkeløfter som representerte Brumunddal Atletklubb.
Hun vant ett NM-gull og fem NM-sølv i perioden 2001–2007.


== Medaljer i norske mesterskap ==


== Referanser ==


== Eksterne lenker ==
(no) Anita Sæbø – Norges Styrkeløftforbund
Grete Nessø

Grete Nessø (født 1969) er en norsk tidligere styrkeløfter som representerte Skogn IL og Røros SK.
Hun vant ett NM-gull, tre NM-sølv og to NM-bronse i perioden 1989–2008.


== Medaljer i norske mesterskap ==


== Referanser ==


== Eksterne lenker ==
(no) Grete Nessø – Norges Styrkeløftforbund
Eva Engskar

Eva Engskar (født 1973) er en norsk tidligere styrkeløfter som representerte Oslo SK og IL Kraftsport.
Hun vant to NM-gull og fire NM-sølv i perioden 1992–2001. Hun vant EM-bronse i 1996.


== Medaljer i norske mesterskap ==


== Referanser ==


== Eksterne lenker ==
(no) Eva Engskar – Norges Styrkeløftforbund
Ali Zaker

Aly Zaker (bengali: আলী যাকের; født 6. november 1944 i Chittagong i Bengal Presidency i Britisk India, død 27. november 2020 i Dhaka i Bangladesh) var en bangladeshi skuespiller, forretningsmann, filmregissør og forfatter.Han var eier av Asiatic Marketing Communications Limited.Zaker var frihetskjemper under den bangladeshiske frigjøringskrigen i 1971.Han er kjent for roller i filmene Agami (1984) og Nodir Naam Modhumoti (1996). Han spilte også i fjernsynsseriene Bohubrihi og Aaj Robibar.
Aly Zaker døde på sykehus i Dhaka den 27. november 2020 av covid-19, tre uker før han ville ha fylt 76 år.


== Referanser ==


== Eksterne lenker ==
(en) Aly Zaker – kategori av bilder, video eller lyd på Commons 
(en) Aly Zaker på Internet Movie Database 
(en) Aly Zaker hos Rotten Tomatoes 
(en) Aly Zaker hos The Movie Database
Linda Kristensen

Linda Kristensen (født 1977) er en norsk styrkeløfter som har representert Rana KK og Sandnes AK.
Hun vant to NM-gull, fire NM-sølv og tre NM-bronse i perioden 1995–2013.


== Medaljer i norske mesterskap ==


== Referanser ==


== Eksterne lenker ==
(no) Linda Kristensen – Norges Styrkeløftforbund
Anett H. Langva

Anett Henriksen Langva (født 1979) er en norsk tidligere styrkeløfter som representerte Ålesund SK.
Hun vant to NM-gull og to NM-sølv i perioden 2001–2006.


== Medaljer i norske mesterskap ==


== Referanser ==


== Eksterne lenker ==
(no) Anett H. Langva – Norges Styrkeløftforbund
Lis Møller

Lis Møller (født Lis Olesen 22. desember 1918 i København, død 24. september 1983 i Ordrup) var en dansk journalist og politiker som representerte Det Konservative Folkeparti.
Hun var datter av fullmektig Johan Frederik Gotschalk og husbestyrerinne Kirsten Olesen. Adoptivdatter av grosserer Hans Marinus Jacobsen og hustru Alma Jacobsen. Hun giftet seg 28. februar 1942 på Københavns Rådhus med senere folketingsmedlem og finansminister Poul Møller (1919-1997). Hun var mor til Per Stig Møller.
Lis Møller ble utdannet som journalist hos de konservative aviser i Holbæk og Sorø og var senere ansatt i Nationaltidende og Dagens Nyheder. I 1949 ble hun programsekretær i Danmarks Radio, fra 1956 tilknyttet TV. Hun var kjent for en rekke intervjuprogrammer i radio og TV som behandlet sosiale emner, herunder enslige mødre, narkotikaproblemer og psykisk syke. Ved flere anledninger ga hennes programmer anledning til nye lovgivningsinitiativer for å avhjelpe de problemer programmene hadde avdekket. I 1974 mottok Lis Møller den største danske radiopris, Christian Kryger-prisen.
Hun var medlem av Folketinget 1966-1973 og igjen fra 1981 til sin død. Som folketingsmedlem markerte hun seg som konservativ sosialordfører, tidvis i opposisjon til sitt eget parti som ikke delte hennes positive syn på bl.a. Christiania og Bz-bevegelsen. Hun stod imidlertid for et klassisk konservativt synspunkt i den forstand at hun gikk inn for at sosialpolitikken skulle bygge på hjelp til selvhjelp, og at frivillig sosialt arbeide skulle spille en vesentlige rolle i den sosiale problemløsning. Hun var selv initiativtaker til flere innflytelsesrike private sosiale organisasjoner, bl.a. Boligfonden for Enlige Mødre og Danske Daginstitutioner.
Hun er begravet på Bispebjerg Kirkegård.


== Utmerkelser ==
1967: PH-prisen
1972: Ejnar Friis-Hansens Fonds Hæderspris
1974: Christian Kryger-prisen
1976: Ridder av Dannebrog
1978: Den Berlingske Hæderspris
1978: Birgit Saabyes Mindelegat
1979: Utnevnt til æres-håndverker av Haandværkerforeningen


== Referanser ==


== Litteratur ==
Nikolaj Bøgh: Brødrene Møller. Historien om et konservativt dynasti. København, 2007. ISBN 978-87-11-11860-3
Muhammad Mohaiminul Islam

Muhammad Mohaiminul Islam (bengali: মুহাম্মাদ মোহাইমিনুল ইসলাম; født 11. september 1941 i Kolaghat i Bengal Presidency i Britisk India, død 14. juli 2020 i Dhaka i Bangladesh) var en bangladeshi militæroffiser.
Han var stabssjef for Bangladesh Navy fra 5. juni 1991 til 3. juni 1995.Islam døde av covid-19 i Dhaka den 16. juli 2020, i en alder av 78 år.


== Referanser ==
Pernille Sams

Pernille Merete Sams (født 27. november 1959 i Kongens Lyngby) er en dansk eiendomsmegler og tidligere medlem av Folketinget for Det Konservative Folkeparti.
Sams gikk ut av Frederiksborg Statsskole i 1978 og tok cand.jur. ved Københavns Universitet i 1984. I 1998 ble hun statsautoriseret eiendomsmegler.
I 1981-1987 arbeidet hun som jurist for den konservative folketingsgruppe, og fra 1984-1985 for de konservative medlemmer av Europa-Parlamentet. I 1986 ble hun ansatt i arkitektfirmaet Arne Meldgaard, der hun ble direktør året etter. 
Den politiske karrieren begynte i 1982 da hun ble innvalgt i Hillerød kommunestyre. Der ble hun imidlertid bare en periode, fordi hun i 1985 ble nominert til Folketinget i Randerskredsen (Århus Amtskreds). Hun ble valgt til Folketinget 8. september 1987, og ble fra 1995 nominert i Hillerødkredsen (Frederiksborg Amtskreds). Sams ønsket ikke ny nominasjon ved folketingsvalget 20. november 2001. 
I dag driver hun sitt eget eiendomsmeglerfirma med liebhavereiendommer som sitt spesialfelt, og er blant annet kjent fra TV 2-programmet Liebhaverne.
Hun sitter i styret for Sund & Bælt Holding. I 1997 ble hun Ridder av Dannebrog.
Else Theill Sørensen

Else Theill Sørensen (født Else Lundberg Nielsen 27. april 1941 i Skive, død 5. mai 2012 samme sted) var en dansk politiker som representerte Det Konservative Folkeparti i Folketinget 1987-1990 og på nytt fra 2001.


== Kilder ==
Arkiveret CV på Folketinget.dk Dato: 25. juli 2003.
Marie Antoinette von Lowzow

Marie Antoinette von Lowzow (født Marie Antoinette Bille-Brahe-Selby 30. august 1899 på Stensgaard herregård ved Faaborg, død 7. mai 1985) var en adelig frimurer, kommandør og politiker for Det Konservative Folkeparti. Hun var folketingsmedlem 1950-1968 og medlem av Københavns borgerrepresentasjon 1950-1954.
Marie Antoinette von Lowzow var datter av lensgreve Hendrik Bille-Brahe-Selby (1870-1938) og Ellen Basse Fønss (1876-1949). Moren var teosof, frimurer og homeopat. Marie Antoinette von Lowzow fikk privatundervisning og studerte fysikk og kjemi på egen hånd. Hun tok faglærereksamen i stenografi, avla studentereksamen ved N. Zahles Skole i 1919 og filosofikum i 1920. Hun studerte deretter ved Polyteknisk Læreanstalt med ambisjoner om å bli elektroingeniør. Hun oppga imidlertid planene i forbindelse med at hun i 1923 ble gift med kommandør Knud Krieger von Lowzow. Hun ble en engasjert frimurer og var leder av den skandinaviske avdeling for losjen Det Universelle Co-Frimureri.
Under andre verdenskrig var von Lowzow formann for Danske Kvinders Beredskabs københavnsavdeling (1940-1945). Etter krigen stiftet hun Kvindeligt Marinekorps i 1946 og ble selv korpssjef. Korpset ble en del av Hjemmeværnet i 1949, og hun ble kommandør i dette (1962-1966). Hun var i en periode også engasjert i foreningen Folkevirke.
Politisk var von Lowzow aktiv i Det Konservative Folkeparti og var medlem i både Københavns Borgerrepresentation (1950-1954) og Folketinget (1950-1968). I rikspolitikken fokuserte hun særlig på utenriks-, finans- og forsvarspolitiske spørsmål. Hun var blant annet medlem av Det Udenrigspolitiske Nævn (1957-1958), dansk FN-delegert (1957-1958), delegert i Europarådet (1959-1968) og partiets representant i NATOs parlamentariske forsamling. Hun argumenterte blant annet for et utbygget og effektivt sivilforsvar og mente at kvinner skulle innta en mer betydningsfull rolle i det danske forsvaret.
I 1967 ble hun som første kvinne formann for Det Danske Selskab. Hun ble utnevnt til ridder av Dannebrogordenen 1956, og i 1966 til ridder av 1. klasse (grad).


== Referanser ==
Xu Yang (skøyteløper)

Xu Yang (født 26. april 1977) er en kinesisk tidligere skøyteløper.
Hun vant to bronse-medaljer i Asiatiske enkeltdistansemesterskapet 2001 på 1500 meter og 3000 meter. Yang  vant også medalje i Vinteruniversiaden 1997 med en sølv og 2 bronsemedaljer.


== Personlige rekorder ==


== Referanser ==


== Eksterne lenker ==
(en) Xu Yang – Speedskatingbase.eu 
(en) Xu Yang – SpeedSkatingNews.info 
(en) Xu Yang – SpeedSkatingStats.com 
Xu Yang på International Skating Union
Musti

Ugbad Mustafa Yusuf Noor (født 2001 i Oslo) er en norsk rapper og sanger, kjent under artistnavnet Musti eller Mu$ti.
Hun ble kåret til årets nykommer under P3 Gull 2020 for debutalbumet Qoyskayga (somali for min familie) og EP-en Mellom høyblokkene som ble utgitt samme året. Hun vant to priser under Spellemannprisen 2020: klassen hiphop for albumet Qoyskayga og klassen årets gjennombrudd med Gramostipend. I tillegg var hun nominert i klassen årets tekstforfatter for Qoyskayga. Hun fikk Oslo bys kunstnerpris for 2020 og ble nominert til Bendiksenprisen som deles ut av GramArt og Kulturdepartementet i 2021 og til Nordic Music Prize i 2021 for Qoyskayga.Hun har somaliske foreldre og er oppvokst på Tøyen i Oslo, Milton Keynes nord for London og i Somalia. Hun har fem brødre og to søstre.


== Diskografi ==
StudioalbumQoyskayga (2020)EP-erMellom høyblokkene (2020)Singler«Gro Harlem Brundtland» (2020)
«On the low» (2020)


== Referanser ==


== Eksterne lenker ==
(en) Musti på Internet Movie Database 
(en) Musti på Apple Music 
(en) Musti på SoundCloud 
(en) Musti på Spotify 
(en) Musti på Last.fm 
(en) Musti på Genius — sangtekster 
(en) Musti på AllMusic
Sarah Glerup

Sarah Glerup Kristensen (født 18. mars 1985) er en dansk politiker, tegneserietegner, kommunikationsmedarbejder og tidligere X Factor-deltager. 


== Oppvrkst og tidlig karriere ==
Glerup er oppvokst på Lolland. Allerede som åtteåring var hun politisk aktiv på skolen. 
I 2004 ble hun uteksaminert fra Vordingborg Gymnasium med et karaktergjennomsnitt på 11,5 etter 13-skalaen,
senere angitt som Danmarks høyeste det året.
Glerup er tegneserietegner og har mottatt Pingprisen i kategorien "Beste danske nettegneserie" i 2014 for sin blogg Det Sarahkastiske Hjørne.
Hun oversatte Alison Bechdels grafiske roman Bedemandens datter som ble utgitt på dansk i 2008.Glerup er utdannet cand.mag. i film og medievitenskap ved Københavns Universitet, og hun er ansatt hos Enhedslisten som kommunikasjonsmedarbeider.


== Politisk karriere ==
Glerup var nominert i Tårnbykredsen ved Folketingsvalget 2015, hvor hun fikk 866 personlige stemmer i Københavns Storkreds.
Glerup ble 3. vara for partiet i kretsen.
Hun avløste Pelle Dragsted i Folketinget i forbindelse med hans korte permisjon i april 2016.
Hun ble da det første folketingsmedlem som var rullestolbruker.


== Deltakelse i X Factor 2016 ==
Glerup deltok i den danske utgaven av X Factor i 2016.
Med Thomas Blachman som mentor nådde hun til andre liveshow. Hun sang blant annet Goldfrapps "Strict Machine", Tom Waits' "Time", Stoffer & Maskinens "Vi to er smeltet sammen" og Depeche Modes "Enjoy the Silence".


== Referanser ==


== Eksterne lenker ==
(da) Offisiell blogg 
(da) Sarah Glerup hos Folketinget 
(da) Sarah Glerup på Twitter 
Sarah Glerup på LinkedIn
Katrine Robsøe

Katrine Robsøe (født 21. juni 1991) er en dansk politiker som er medlem av Folketinget for Radikale Venstre, valgt som en av tre radikale i Østjyllands Storkreds ved Folketingsvalget 2019. Hun ble utnevnt som folketingsgruppens integrasjonsordfører, næringslivsordfører, samt ordfører for videregående utdannelse.


== Referanser ==


== Eksterne lenker ==
(da) Katrine Robsøe hos Folketinget
Anne Sophie Callesen

Anne Sophie Callesen (født 25. desember 1988) er en dansk politiker som er medlem av Folketinget for Radikale Venstre, valgt som en av tre radikale i Østjyllands Storkreds ved Folketingsvalget 2019. Hun ble utnevnt som folketingsgruppens ungdomsutdannelses-, utviklings- og familieordfører.


== Referanser ==


== Eksterne lenker ==
(en) Anne Sophie Callesen hos Europarådets parlamentarikerforsamling 
(da) Anne Sophie Callesen hos Folketinget 
(da) Anne Sophie Callesen på Twitter
Helle Løvgreen Mølvig

Helle Nøhrmann Løvgreen Mølvig (født 29. november 1963 og oppvokst i Frederikssund) er en dansk folketingspolitiker for Radikale Venstre. Hun inntrådte i Folketinget 1. august 2014 etter Christian Friis Bach nedla sitt mandat til fordel for en toppost som leder av FNs økonomiske kommisjon for Europa (UNECE).


== Bakgrunn ==
Helle Løvgreen Mølvig har vært sitt partis toppkandidat til byrådet i Frederikssund og har sittet i Radikale Venstres Hovedstyre.
Hun er utdannet filmprodusent fra den Danske Filmskole i 1997 og har en diplomutdannelse som legemiddelkonsulent fra 2012.
Hun bor i Frederikssund sammen med sin mann og to adoptivdøtre.


== Referanser ==


== Eksterne lenker ==
(da) Offisielt nettsted 
(en) Helle Løvgreen Mølvig på Internet Movie Database 
(da) Helle Løvgreen Mølvig på Filmdatabasen 
(da) Helle Løvgreen Mølvig på danskefilm.dk 
(da) Helle Løvgreen Mølvig på danskfilmogtv.dk 
(en) Helle Løvgreen Mølvig hos The Movie Database 
(da) Helle Løvgreen Mølvig hos Folketinget 
(da) Helle Løvgreen Mølvig på Twitter
Kathrine Olldag

Kathrine Olldag (født 20. desember 1972) er en dansk politiker som er medlem av Folketinget for Radikale Venstre, valgt som en av to radikale i Sjællands Storkreds ved Folketingsvalget 2019. Hun ble utnevnt som folketingsgruppens skatte- og kommunalordfører.


== Referanser ==


== Eksterne lenker ==
(en) Kathrine Olldag hos Europarådets parlamentarikerforsamling 
(da) Kathrine Olldag hos Folketinget
Else Marie Zeuthen

Else Marie Zeuthen (født Else Marie Bengtsson 10. oktober 1897 på Frederiksberg, død 27. desember 1975 i Rungsted) var en dansk freds- og kvinnesaksaktivitisk og politiker for Det Radikale Venstre. Hun var medlem av Folketinget 1953-1960, formann for Kvindernes Internationale Liga for Fred og Frihed 1941-53, og formann for ligaens internationale organisation, Women’s International League for Peace and Freedom, 1956-65. Hun ble i 1924 gift med professor og økonom Frederik Zeuthen.


== Opvækst og utdannelse ==
Else Zeuthen var datter av Svend Otto Bengtsson som var lærer, og Elise Marie Lassen. Hun gikk ut av pikeskolen Marie Kruses Skole i 1915 og studerte engelsk ved Københavns Universitet. Hun var på et studieophold i Oxford i 1920, og ble magister i engelsk i 1921. Hun arbeidet deretter som privatlærer, og fra 1929 til 1935 som undervisningsassistent ved Københavns Universitet.


== Referanser ==
Dagmar Andreasen

Dagmar Andreasen (født 6. november 1920 i Rynkeby, død 14. mai 2006 samme sted) var en dansk politiker som var folketingsmedlem for Radikale Venstre fra 1968-75 og eier av Rynkeby Mosteri (nå Rynkeby Foods) på Fyn som hun overtok fra sin mor. Rynkeby Mosteri ble senere solgt til Carlsberg.
Dagmar Andreasen mottok Kosan-prisen for frimodig bruk av ytringsfriheten i 1983.


== Referanser ==


== Eksterne lenker ==
rynkeby.dk - Historien
Gene Fraise

Eugene S. «Gene» Fraise (født 7. mai 1932 i West Point i Lee County i Iowa i USA, død 27. november 2020 i West Burlington i Iowa) var en amerikansk politiker. Han satt i Iowa Senate fra 1986 til 2013. Han tilhørte Det demokratiske parti.
Han døde av COVID-19 den 27. november 2020 i West Burlington i Iowa i en alder av 88 år.


== Referanser ==


== Eksterne lenker ==
Senator Gene Fraise official Iowa Legislature site
Senator Gene Fraise official Iowa General Assembly site
State Senator Gene Fraise official constituency site

(en) Biografi, stemmegivingsoversikt, og oppslutning hos interessegrupper hos Project Vote Smart
George H. Carley

George Holmes Carley (født 24. september 1938 i Jackson i Mississippi i USA, død 26. november 2020 i Atlanta i Georgia i USA) var en amerikansk jurist og dommer.
Carley satt som dommer i Supreme Court of Georgia fra mars 1993 til juli 2012. De to siste månedene var han denne domstolens fungerende leder. 
Den 26. november 2020 døde Carley av COVID-19 i Atlanta i Georgia i en alder av 82 år.


== Referanser ==
Vinicio Bernardini

Vinicio Bernardini (født 16. juli 1926, død 23. november 2020) var en italiensk politiker.
Han var medlem av Partito Comunista Italiano og ble innvalgt i Italias deputertkammer i 1976, og igjen i 1979..
Han var Pisas borgermester i to perioder, fra april til juni 1971, og fra 1983 til 1985.
Han døde i Pisa 23. november 2020 i en alder av 96 år, av covid-19.


== Referanser ==


== Eksterne lenker ==
(en) Vinicio Bernardini – kategori av bilder, video eller lyd på Commons